עדי אנה טלז'ינסקי

עדי אנה טלז'ינסקי היא אמנית היוצרת מיצבי אמנות גדולי ממדים ומעצבת תלבושות ישראלית. היא מעצבת התלבושות של תוכנית הטלוויזיה של שידורי קשת "הזמר במסכה". המיצבים שיצרה הוצגו במרחב הציבורי במסגרות רבות.

 ביוגרפיה 
טלז'ינסקי נולדה באוקראינה, לשני הורים רופאים. בילדותה באוקראינה רקדה בלהקת מחול מקצועית, ומגיל ארבע הופיעה על במות. בגיל 12 עלתה לישראל עם אמה. לאחר עלייתה המשיכה לרקוד בלהקה בישראל. בחטיבת הביניים אובחנה כמחוננת ונשלחה לאולימפיאדות אזוריות במתמטיקה. בתיכון למדה בכיתה המדעית וסיימה מגמות מחשבים ופסיכולוגיה.

לאחר השירות הצבאי בממר"ם, למדה לתואר במתמטיקה בטכניון בחיפה. היא בוגרת תואר ראשון במדעי המחשב דו-חוגי עם לימודי מזרח אסיה, מאוניברסיטת תל אביב ובוגרת תואר שני בעיצוב תעשייתי מבצלאל.

בשנים 2007–2014 עבדה כמפתחת תוכנה ומרצה לתוכנה בחברת  בישראל ובאוסטרליה.

 קריירה אומנותית
 פוגארה 

בשנת 2015 הקימה קבוצת אמנות טכנולוגית בשם "פוגארה", קולקטיב המאגד אמנים, מעצבים ומייקרים מתחומים שונים, היוצרים יחד מיצבי תאורה גדולי ממדים, אירועי קונספט ניסיוניים, חוויות אמנותיות מבוססות טכנולוגיה והרצאות ב-CreativeMornings במוזיאון תל אביב לאמנות.

הקבוצה יצרה מיצבים והשתתפה באירועים שונים בהם פסטיבל מידברן וברנינג מן בנוודה, פסטיבל האור בירושלים, פסטיבל האור בליון, צרפת ופסטיבל האור בקשקאיש, פורטוגל.

 הארנב הלבן 
200px|ממוזער|שמאל|הארנב הלבן (כשהיה מחסן תלבושות)
בשנת 2016 הקימה במושב עין ורד את "הארנב הלבן", מחסן תלבושות עם עשרות אלפי תלבושות להשכרה לאומנויות הבמה.

בשנת 2019 יצרה יחד עם אמנית הקרטון לולה קצ'קה תלבושות קרטון קינטיות לכבוד 500 שנה למותו של לאונרדו דה וינצ'י במוזיאון המדע בירושלים. התלבושות מוצגות בתערוכת קבע במוזיאון הקרטון במעיין צבי.

בפורים 2020, רגע לפני מגפת הקורונה בישראל, מכרה את כל אוסף התלבושות שלה ו"הארנב הלבן" הפך לסטודיו לעיצוב תלבושות ומיצבי אמנות.

 הזמר במסכה 
בשנת 2020 התחילה את עבודתה כמעצבת התלבושות הבלעדית לתוכנית הטלוויזיה של קשת "הזמר במסכה". במהלך כל העונות של התוכנית, עיצבה טלז'ינסקי מעל 70 דמויות אייקוניות עבור התוכנית כגון: פודל, תרנגול, שבלול, שפירית, אלפקה וספגטי.

בטקס פרסי האקדמיה לטלוויזיה לשנת 2022 הייתה מועמדת לפרס של האקדמיה הישראלית לקולנוע וטלוויזיה, על עיצוב התלבושות עבור העונה השנייה של התוכנית.

 מיצבי אמנות 
200px|ממוזער|שמאל|מיצב "סירת הצלה" בבית הנסן בשבוע העיצוב ירושלים 2024
250px|ממוזער|שמאל|מיצב גולם ולהבה - פסטיבל אמנות-טכנולוגיה-חברה ARS ELECTRONICA, בעיר לינץ שבאוסטריה - דימוי מהמיצב בלוקיישן במגדל השמירה ההיסטורי משנת 1830
בשנת 2021 החלה את דרכה העצמאית בתחום מיצבי האמנות במרחב הציבורי עם "פוריפלצת" - דמויות ענק של מפלצות שהוצבו לכבוד פורים על בניינים אייקוניים בירושלים, בהם משכן הנשיא, בניין עיריית ירושלים, בניין שערי צדק הישן, המרכז הרפואי שערי צדק וטחנת הקמח ימין משה.

באותה השנה יצרה שמונה פסלים קינטיים לתערוכת יחיד "חיות הפלא מארץ מוזׇרְזִיבׇּר" לספארי ברמת גן.

בשנת 2022, לכבוד חגיגות 100 שנה לרמת גן, יצרה מיצב ענק המכסה את בניין שנקר, לשעבר מפעל עלית.

בשנת 2024 יצרה את המיצב המרכזי עבור שבוע העיצוב ירושלים, והפכה את כל הפטיו של בית הנסן ל"סירת הצלה".

בשנת 2025 יצרה עבודה חדשה בפסטיבל אמנות-טכנולוגיה-חברה הכי גדול בעולם , בעיר לינץ שבאוסטריה.
המיצב הוא מיצב מתנפח בשני חלקים, הנקרא False Gods ומדבר על הדברים שאנחנו בונים כדי להרגיש בטוחים, והדברים שאנחנו קוברים כדי לשרוד, בהקשר של שתי המלחמות באוקראינה ובישראל. הוא כולל שני חלקים - גולם ולהבה.
המיצב יוצר במפעל באוקראינה.

 הרצאות 
משנת 2022 טלז'ינסקי מעבירה הרצאות אורח וכיתות אמן במוסדות אקדמיים לאמנות ועיצוב - שנקר ואוניברסיטת תל אביב בנושאי בינה מלאכותית ועיצוב.

 חיים אישיים 
טלז'ינסקי מתגוררת ויוצרת בתל אביב.

 קישורים חיצוניים 

 אתר האינטרנט הרשמי של סטודיו הארנב הלבן





  + 

מאמרים על התלבושות בתוכנית הזמר במסכה








 הערות שוליים 

קטגוריה:מעצבות תלבושות ישראליות
קטגוריה:אמני מיצב ישראלים
קטגוריה:חיילי ממר"ם
קטגוריה:בוגרות אוניברסיטת תל אביב
קטגוריה:ישראליות ילידות אוקראינה
קטגוריה:ישראליות שנולדו במאה ה-20